****

|  |  |  |
| --- | --- | --- |
| **ΕΛΛΗΝΙΚΗ ΔΗΜOΚΡΑΤΙΑ****ΔΗΜΟΣ ΠΑΤΡΕΩΝ****ΔΙΕΥΘΥΝΣΗ ΕΡΓΩΝ ΥΠΟΔΟΜΗΣ****ΤΜΗΜΑ ΣΧΕΔΙΑΣΜΟΥ & ΤΕΧΝΙΚΗΣ ΥΠΟΣΤΗΡΙΞΗΣ**Πληρ: A.Κόττικα (2613-610330) | **Αρ. Πρωτ.:****ΣΥΣΤΗΜΙΚΟΣ ΑΡΙΘΜΟΣ****ΕΡΓΟ:**  Χρηματοδότηση: | **24377/2021****181439** **«ΑΝΑΚΑΤΑΣΚΕΥΗ ΟΔΩΝ ΚΑΘΕΤΩΝ ΜΕΤΑΞΥ ΠΑΝΕΠΙΣΤΗΜΙΟΥ ΚΑΙ Ν.Ε.Ο. – ΟΔΟΣ ΚΟΡΥΔΑΛΛΕΩΣ»**ΣΑΤΑ  **ΚΑ 30-7323.00069** |

**ΠΕΡΙΛΗΨΗ ΔΙΑΚΗΡΥΞΗΣ**

**του Ανοιχτού Δημόσιου Ηλεκτρονικού Μειοδοτικού Διαγωνισμού για το έργο:**

**«ΑΝΑΚΑΤΑΣΚΕΥΗ ΟΔΩΝ ΚΑΘΕΤΩΝ ΜΕΤΑΞΥ ΠΑΝΕΠΙΣΤΗΜΙΟΥ ΚΑΙ Ν.Ε.Ο. – ΟΔΟΣ ΚΟΡΥΔΑΛΛΕΩΣ»**

**Ο ΔΗΜΑΡΧΟΣ ΠΑΤΡΕΩΝ**

 Προκηρύσσει Ανοικτό διαγωνισμό για τη σύναψη ηλεκτρονικής δημόσιας σύμβασης έργου κάτω των ορίων του Ν.4412/2016 του έργου : **«ΑΝΑΚΑΤΑΣΚΕΥΗ ΟΔΩΝ ΚΑΘΕΤΩΝ ΜΕΤΑΞΥ ΠΑΝΕΠΙΣΤΗΜΙΟΥ ΚΑΙ Ν.Ε.Ο. – ΟΔΟΣ ΚΟΡΥΔΑΛΛΕΩΣ»**, με προϋπολογισμό : **2.000.000,00 ΕΥΡΩ** (με Φ.Π.Α.). Το έργο ανήκει στην κατηγορία εργασιών **Οδοποιίας**, με προϋπολογισμό **1.612.903,22 €** (χωρίς Φ.Π.Α.) σύμφωνα με την υπ΄αριθμ.  **18/2020** μελέτη της Δ/νσης Έργων Υποδομής, με κριτήριο κατακύρωσηςτην πλέον συμφέρουσα από οικονομική άποψη προσφορά μόνο βάσει τιμής με το σύστημα με επί μέρους ποσοστά έκπτωσης άρθρο 95παρ.2α του Ν4412/2016 (χαμηλότερη τιμή για το σύνολο της προϋπολογισθείσας ποσότητας του προϋπολογισμού).

Ο διαγωνισμός θα πραγματοποιηθεί με χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ) μέσω της διαδικτυακής πύλης  [www.promitheus.gov.gr](http://www.promitheus.gov.gr/) του συστήματος. Για τη συμμετοχή στο διαγωνισμό οι ενδιαφερόμενοι οικονομικοί φορείς απαιτείται να διαθέτουν ψηφιακή υπογραφή.

Δικαίωμα συμμετοχής έχουν φυσικά ή νομικά πρόσωπα, ή ενώσεις αυτών που δραστηριοποιούνται στην κατηγορία **3ΗΣ ΤΑΞΗΣ** και άνω για έργα κατηγορίας **ΟΔΟΠΟΙΙΑΣ** ή ενώσεις οικονομικών φορέων εγγεγραμμένων που είναι εγκατεστημένα σε:

α) σε κράτος-μέλος της Ένωσης,

β) σε κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) σε τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και

δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

Οι προσφορές υποβάλλονται από τους οικονομικούς φορείς ηλεκτρονικά, μέσω της διαδικτυακής πύλης [www.promitheus.gov.gr](http://www.promitheus.gov.gr) ή [www.eprocurement.gov.gr](http://www.eprocurement.gov.gr), του Ε.Σ.Η.ΔΗ.Σ. μέχρι

την**, Κυριακή 20/6/2021** καταληκτική ημερομηνία και **ώρα : 10:00**, στην Ελληνική γλώσσα, σε ηλεκτρονικό φάκελο.

Ως ημερομηνία και ώρα ηλεκτρονικής αποσφράγισης των προσφορών ορίζεται η:  **24/06/2021**  ημέρα  **Πέμπτη** και ώρα : **09:00 π.μ**

Η ένωση οικονομικών φορέων υποβάλλει κοινή προσφορά, η οποία υποχρεωτικά υπογράφεται ψηφιακά, είτε από όλους τους οικονομικούς φορείς που αποτελούν την ένωση, είτε από εκπρόσωπό τους, νομίμως εξουσιοδοτημένο. Στην προσφορά, επί ποινή απόρριψης της προσφοράς, προσδιορίζεται η έκταση και το είδος της συμμετοχής του κάθε μέλους της ένωσης, συμπεριλαμβανομένης της κατανομής αμοιβής μεταξύ τους, καθώς και ο εκπρόσωπος/συντονιστής αυτής.

Στον ηλεκτρονικό φάκελο προσφοράς περιέχονται:

(α) ένας (υπο)φάκελος με την ένδειξη «Δικαιολογητικά Συμμετοχής».

(β) ένας (υπο)φάκελος με την ένδειξη «Οικονομική Προσφορά».

Για την συμμετοχή στον διαγωνισμό απαιτείται η κατάθεση από τους συμμετέχοντες οικονομικούς φορείς, κατά τους όρους της παρ. 1 α) του άρθρου 72 του ν. 4412/2016, εγγυητικής επιστολής συμμετοχής, που ανέρχεται στο ποσό των **32.258,00**  **ευρώ.** και ισχύ τουλάχιστον **9**μηνών και **30** ημερών, μετά την ημέρα διεξαγωγής του. Ο χρόνος ισχύος των προσφορών είναι **9 μηνών**.

Η Διάρκεια εκτέλεσης του έργου ανέρχεται σε **12 (ΔΩΔΕΚΑ)** μήνες.

Η Διακήρυξη αναρτάται και στην ιστοσελίδα της αναθέτουσας αρχής ([www.e-patras.gr](http://www.e-patras.gr)). Περίληψη της παρούσας Διακήρυξης δημοσιεύεται στον Ελληνικό Τύπο, σύμφωνα με το άρθρο 66 ν. 4412/2016 και αναρτάται στο πρόγραμμα “Διαύγεια” diavgeia.gov.gr.,

Προσφέρεται ελεύθερη, πλήρης, άμεση και δωρεάν ηλεκτρονική πρόσβαση στα έγγραφα της σύμβασης στον ειδικό, δημόσια προσβάσιμο, χώρο “ηλεκτρονικοί διαγωνισμοί” της πύλης [www.promitheus.gov.gr](http://www.promitheus.gov.gr/), στο ΚΗΜΔΗΣ, καθώς και στην ιστοσελίδα της αναθέτουσας αρχής.

|  |  |  |  |
| --- | --- | --- | --- |
|  |  |  | **Ο ΔΗΜΑΡΧΟΣ** **ΚΩΝΣΤΑΝΤΙΝΟΣ ΠΕΛΕΤΙΔΗΣ** |

Να δημοσιευθεί μία φορά

* Σε 2 ημερήσιες εφημερίδες τις……….Σε 1 εβδομαδιαία εφημερίδα του Νομού
* Σε 2ημερήσιες εφημερίδες του Νομού